
“Canys y mynyddoedd a giliant, a'r bryniau a symudant: eithr 

fy nhrugaredd ni chiliâ oddi wrthyt, a chyfammod fy 

— hedd ni syfl, medd yr Arglwydd sydd yn trugarhau wrthyt.” 
-— say liv. 10. 


CHwI gedyrn binaclau y ddaear, 
Gyd-oeswch â Huan a Lloer ; 
Safasoch effeithiau difaol 
A threuliol hin wresog ac oer ; 
A welsoch yr oll er y dechreu, 
Hil Adda, yn dô ar ol tô! 
A'r diluw, aruthrol lifiadau, 
A'ch cuddiodd yn nyddiau'r hen Nô ! 


Chwi heriwch alluoedd elfenol 
Ferion tragwyddol o'r bron ! 
Taranau, mellt saethol, eorwyntoedd, 
A chenllif dyfnderoedd y don ! 
Ond gwelaf ryw ddiwrnod gyferbyn, 
A ellwch chwi sefyll pryd hyn ? 
Y ddaear a ymchwel fel meddwyn, 
A nerthoedd y nefoedd a gryn ! 


Ti'r Aran, a'r Wyddfa gyrhaeddfawr, 
A neidiwch yn awr hyd y Ne” ! 
Mynyddoedd yr Andes ymbranciant, 
Fel hyrddodd y llamant o'u lle ! 

I hofran fel brain yn yr entrych, 
Chwi chwythir âg anadl yr Ior ! 
A'ch twrwf fel myr dd o dar anau, 


Fydd gymysg â rhuad 'y môr ! 

Y cloion s'r clymau cadarnhaf 
Ddattodant fel dyfroedd yn awr ; 
Y temlau, a'r tyrau uchelfrig, 
Ysgydwir yn gandryll i'r llawr ! 
Pe chwelid yn deilchion i'r dyfnder 
O'i chylchoedd y belen 'rwy'n byw, A 
Ymollwng ar ddamchwa dragwyddol ! 
Nid ysgog trugaredd fy Nuw. 


'Tymhestloedd o dân ac o frwmstan, 
O'r nefoedd ddylifan' i lawr ; 

Rhyferthwy o ddiluw brwmstanaidd, 
Ysguba bob congl yn awr ! 

Y nefoedd a'r ddaear ânt heibio 
Yn adeg nos Sadwrn y byd ; 

Ond geiriau'i Gyfammod sydd cto, 
Yn para'n ddiysgog o hyd. 


Yr annuw a welaf mewn cyffro, 
Am rywle i ddiano ar ffo ! 

A'i floedd am fynyddoedd i'w guddio, 
A'i dremyn yn dduach na'r glô! 

Cnoi'i dafod wna'r truan gan arswyd, 
Pob aelod fel deilen a gryn ! 

Ond llechu dan nawdd y Cyfammod 
Wna'r Cristion, yn dawel, pryd hyn ! 


Fan yma mae'n eistedd yn llonydd, Â 
Ddigyffro, o gyraedd pob gwg ! 

Yn gwel'd claddedigaeth holl natur, 
A'r nefoedd yn mournio fel mwg ! 

Ar un o dalfryniau gwyrddleision, 
Gwlad tragwyddoldeb bell draw ! 

Gan dreblu yr Anthem na dderfydd, 

A thelyn o aur yn ei law ! 

Dych'mygaf ei weled ef wedi'n 
Draw, draw, yn mhen oesau ri'r dail, 
Ynghanol rhyw gwmni claerwynion, 
A'i wisg yn ddysgleiriach na'r haul ! 
Yn gwaeddi ar ludw'r hen ddaear, 
(Heb hanes gwyrddlesni na choed) 
“ Cyfammod fy Nuw i sydd eto, 
Mor gadarn ei dir ag erioed !” 


Mae'n gofyn, wrth edrych o'i gwmpas, 
“ Ple'r ydych, ammodau y llawr ? 
A luniwyd rhwng penau coronog, 
Ple'r ydych ?_ p'le'r ydych chwi'n awr ? 
Pa le miae'r holl Gyfammodau 
Wnaed yma gan ddyn gyda dyn ?” 
Ond tawel ddystawrwydd pruddglwyfus, 
Sisialai, “ Nid oes yma'r un !” 


Mî'i clywaf, wrth esgyn i fyny 
Drwy oror ysplenydd y gwawl, 
Yn taro ar dant y Cyfammod, 
Ryw ganiad sydd danllyd o fawl ! 
Nes ydyw y bryniau trag'wyddol, 
Yn dawnsio wrth adsain eu cân ! 
Ond prysur ddiflanant o'm golwg, 
Diflanant, diflanant yn lân. 


Y Gwr a fu gynt o dan hoelion, 
Dros ddyn pechadurus fel fi ! 
A yfodd y cwpan i'r gwaelod, 
Ei hunan ar ben Calfari ! 
Ffynnonell y cariad tragywyddol, 
Hen gartref meddyliau o hedd ; 
Dwg finnau i'r unrhyw gyfammod, 
Na thorir gan angeu na'r bedd. 





























COFIA'R FARN A FYDD! 


“Ond gwybydd y geilw Duw di i'r farn am hyn oll.”—Pnze. 





GwNaA'N llawen, wr, o fewn dy fro, 
A chwardd tra dalio'r dydd ; 

Nac ofna neb, ac na thrista, dŷ 
Ond cofia'r farn a fydd ! | 


Mwynha bob pleser, myn dy chwant, 
Na ffrwyna'th traehwant rhydd ; 

Mewn rhwysg a gloddest treulia” th dda, 
Ond cofia'r farn â fydd ! 


Di'styra Grefydd a phob da, 
A phoera'n wyneb ffydd ; 

Oddiwrth Foesoldeb ymbellâ, 
Ond cofia'r farn a fydd ! 


Myn bob difyrwch yn.mhob man, 
Gwna'n ddyddan yn dy ddydd ; 
Mewn gwin a gwleddoedd llawenha, 

Ond cofia'r farn a fydd ! 


” Na wrando ar un cyngor cu, 
Na'r ymresymu sydd ; 
Dirmyga'r Ddeddf, a thor bob darn, â 
Ond cofia'r farn a fydd ! 


Cais bob llawenydd, na lwfrha, 
Ymhoywa, rhodia'n rhydd ; 
Gwna orchymynion Duw yn sarn, 

Ond cofia'r farn a fydd ! 


Y farn! y farn! y farn a fydd ! 
O! ryfedd ddydd a ddaw ; 

Yfarn! y farn! y farn a fy dd! 
A'th ddyry'n brudd mewn braw. 

